Publication: Magyar Közlöny
Issue: MK-2000-85 (Year: 2000, Number: 85)
Era: 1990-2004
Section: 
Paragraph Index: 11

c) az Egyezmény végrehajtásában érintett földrajzi régiókhoz, adatokhoz, anyagokhoz, intézményekhez és személyekhez történő hozzáférhetőség biztosítását. V. Cikk Az Egyezményben nevesített együttműködési tevékenységek alapján keletkező vagy szolgáltatott szellemi tulajdon védelmére és továbbadására vonatkozó rendelkezéseket az Egyezmény „A” Függeléke tartalmazza. Az információk biztonságára és a technológiák továbbadására vonatkozó rendelkezések a „B” Függelékben találhatók. Az „A” és „B” Függelék a jelen Egyezmény szerves részét képezi. VI. Cikk A végrehajtási rendelkezések eltérő írásbeli szabályozása hiányában az Egyezmény alapján megvalósuló együttműködési tevékenységekből eredő nem védett jellegű tudományos és technológiai információk a megszokott csatornákon keresztül és az együttműködésben részt vevő intézmények szokásos eljárási szabályaival összhangban hozzáférhetők a világ tudományos közössége számára. VII. Cikk Ha a Felek másként nem állapodnak meg, harmadik országok és nemzetközi szervezetek tudósai, műszaki szakértői és intézményei mindkét Fél egyetértése alapján meghívást kaphatnak az Egyezmény alapján megvalósuló tevékenységekben való részvételre saját költségükön. VIII. Cikk Jelen Egyezmény nem befolyásolja a Felek együttműködésben részt vevő szervezetei közötti olyan tudományos és technológiai együttműködést, amely nem az Egyezmény alapján valósul meg. 2000/85. szám IX. Cikk Az Egyezmény végrehajtása céljából a Felek létrehozzák a Magyar—Amerikai Tudományos és Technológiai Vegyes Bizottságot (a továbbiakban: Vegyes Bizottság). A Vegyes Bizottság:

Source: https://magyarkozlony.hu/hivatalos-lapok/3d39cda0553c805754962d6b96f475cf93eecd86/dokumentumok/25554d08239c11dc1559b2de21cf44baff290f5a/letoltes